title: 2008/210/CE: Decizia Consiliului din 18 februarie 2008 privind principiile, prioritățile și condițiile cuprinse în Parteneriatul european cu Albania și de abrogare a Deciziei 2006/54/CE

text:
               19.3.2008

               RO

               Jurnalul Oficial al Uniunii Europene

               L 80/1

      DECIZIA CONSILIULUI

   din 18 februarie 2008
   privind principiile, prioritățile și condițiile cuprinse în Parteneriatul european cu Albania și de abrogare a Deciziei 2006/54/CE
   (2008/210/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 533/2004 al Consiliului din 22 martie 2004 privind stabilirea de parteneriate europene în cadrul procesului de stabilizare și de asociere (1), astfel cum a fost modificat, în special articolul 2,
   având în vedere propunerea Comisiei,
   întrucât:

               (1)

               Consiliul European de la Salonic din 19 și 20 iunie 2003 a aprobat introducerea parteneriatelor europene ca modalitate de concretizare a perspectivei europene a țărilor din Balcanii de Vest.

               (2)

               Regulamentul (CE) nr. 533/2004 prevede că trebuie stabilite de către Consiliu principiile, prioritățile și condițiile care urmează a fi incluse în parteneriate, precum și orice adaptări ulterioare. De asemenea, se prevede că monitorizarea parteneriatelor europene va fi asigurată prin intermediul mecanismelor instituite în cadrul procesului de stabilizare și de asociere, în special prin rapoartele anuale privind progresele realizate.

               (3)

               La 30 ianuarie 2006, Consiliul a adoptat cel de-al doilea Parteneriat european cu Albania (2).

               (4)

               În documentul Comisiei cu privire la strategia de extindere și principalele provocări pentru perioada 2006-2007 se arăta că parteneriatele urmau să fie actualizate la sfârșitul anului 2007.

               (5)

               La 17 iulie 2006, Consiliul a adoptat Regulamentul (CE) nr. 1085/2006 (3) de instituire a unui instrument de asistență pentru preaderare (IPA), care reînnoiește cadrul pentru asistență financiară în favoarea țărilor aflate în procesul de preaderare.

               (6)

               Prin urmare, este oportun să se adopte un parteneriat european revizuit care să actualizeze actualul parteneriat pentru a identifica prioritățile reînnoite pentru care sunt necesare acțiuni suplimentare, pe baza concluziilor din raportul 2007 privind progresele realizate de Albania în pregătirea pentru integrarea ulterioară în Uniunea Europeană.

               (7)

               Pentru a se pregăti pentru integrarea ulterioară în Uniunea Europeană, autoritățile competente din Albania ar trebui să elaboreze un plan, care să cuprindă un calendar și măsuri specifice pentru atingerea priorităților acestui parteneriat european.

               (8)

               Prin urmare, Decizia 2006/54/CE ar trebui abrogată,

         DECIDE:
   Articolul 1
   Principiile, prioritățile și condițiile cuprinse în Parteneriatul european cu Albania sunt prezentate în anexă.
   Articolul 2
   Punerea în aplicare a Parteneriatului european se analizează prin intermediul mecanismelor instituite în cadrul procesului de stabilizare și de asociere, în special al rapoartelor anuale privind progresele realizate prezentate de către Comisie.
   Articolul 3
   Decizia 2006/54/CE se abrogă.
   Articolul 4
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  JO L 86, 24.3.2004, p. 1. Regulament modificat prin Regulamentul (CE) nr. 269/2006 (JO L 47, 17.2.2006, p. 7).

      (2)  Decizia 2006/54/CE a Consiliului din 30 ianuarie 2006 privind principiile, prioritățile și condițiile cuprinse în Parteneriatul european cu Albania și de abrogare a Deciziei 2004/519/CE (JO L 35, 7.2.2006, p. 1).

      (3)  JO L 210, 31.7.2006, p. 82.

      ANEXĂ
      ALBANIA – PARTENERIAT EUROPEAN 2007
      1.   INTRODUCERE
      Consiliul European a aprobat introducerea parteneriatelor europene ca modalitate de concretizare a perspectivei europene a țărilor din Balcanii de Vest. Parteneriatul revizuit propus actualizează cel de-al doilea parteneriat, pe baza concluziilor raportului Comisiei din 2007 privind progresele realizate de Albania. Acesta identifică noi priorități de acțiune și le reiterează pe cele rămase. Prioritățile noi sunt adaptate la nevoile specifice ale țării și la stadiul de pregătire al acesteia și vor fi actualizate, dacă este cazul. Albania este invitată să elaboreze un plan care să conțină un calendar și măsuri specifice în vederea realizării priorităților parteneriatului european. Parteneriatul prevede, de asemenea, orientări privind asistența financiară acordată țării.
      2.   PRINCIPII
      Procesul de stabilizare și de asociere rămâne cadrul în care se înscrie parcursul european al țărilor din Balcanii de Vest până la aderarea viitoare a acestora. Prioritățile identificate pentru Albania se referă la capacitatea acestei țări de a îndeplini criteriile definite de Consiliul European de la Copenhaga din 1993 și condițiile instituite prin procesul de stabilizare și de asociere, în special condițiile definite de către Consiliu în concluziile sale din 29 aprilie 1997 și, respectiv, 21 și 22 iunie 1999, precum și în declarația finală a Reuniunii la nivel înalt de la Zagreb din 24 noiembrie 2000 și în Agenda de la Salonic.
      3.   PRIORITĂȚI
      Prioritățile enumerate în prezentul parteneriat european au fost selectate pe baza faptului că se poate preconiza, în mod realist, că Albania este în măsură să le realizeze sau să înregistreze progrese substanțiale în domeniile în cauză în anii imediat următori. Se face o distincție între prioritățile pe termen scurt, care se așteaptă a fi realizate în termen de unul până la doi ani, și prioritățile pe termen mediu, care se preconizează a fi realizate în termen de trei până la patru ani. Prioritățile privesc atât legislația, cât și punerea în aplicare a acesteia.
      Dată fiind necesitatea de a stabili priorități, este important să se precizeze că Albania va trebui să îndeplinească și alte sarcini care ar putea deveni prioritare în cadrul unui viitor parteneriat, ținând seama, de asemenea, de progresele viitoare înregistrate de Albania.
      În cadrul priorităților pe termen scurt, prioritățile esențiale au fost identificate și grupate în partea de început a listei. Ordinea în care sunt enumerate aceste priorități esențiale nu implică o ierarhie a importanței acestora.
      3.1.   PRIORITĂŢI PE TERMEN SCURT
      Priorități esențiale

                  —

                  Întărirea capacității administrative în scopul de a pregăti punerea în aplicare a angajamentelor asumate prin Acordul de stabilizare și de asociere (ASA) și Acordul interimar (AI).

                  —

                  Promovarea dialogului constructiv între partidele politice, precum și cu părțile implicate cu privire la punerea în aplicare a reformelor.

                  —

                  Creșterea gradului de independență, responsabilizare și transparență a sistemului judiciar, inclusiv prin promovarea protecției constituționale a judecătorilor, numirea judecătorilor și a procurorilor prin concurs, instituirea unui sistem de evaluare a activității procurorilor bazat pe criterii de merit și stabilirea de norme obiective pentru atribuirea cauzelor judecătorilor.

                  —

                  Punerea în aplicare a strategiei anticorupție pentru perioada 2007-2013 și a recomandărilor formulate în raportul de evaluare pentru anul 2005 de către Grupul de State împotriva Corupției al Consiliului Europei, cercetarea și urmărirea cazurilor de corupție din cadrul poliției și sistemului judiciar, cu eficiența necesară.

                  —

                  Punerea în aplicare a recomandărilor formulate de către Biroul OSCE pentru Instituții Democratice și Drepturile Omului cu privire la alegeri, în special prin îmbunătățirea listelor electorale și modificarea codului electoral în conformitate cu recomandările Comisiei de la Veneția, în timp util pentru următoarele alegeri parlamentare.

                  —

                  Consolidarea în continuare a guvernanței sectorului public prin ameliorarea calității și a imparțialității personalului din administrația publică și întărirea Departamentului Administrației Publice.

                  —

                  Finalizarea procesului de reorganizare a societății naționale de electricitate KESH și privatizarea diviziei de distribuție a acesteia. Stabilizarea poziției financiare a KESH prin creșterea ratei de colectare și prin alinierea prețurilor la nivelul de recuperare a costurilor, precum și creșterea capacității de generare de electricitate și a capacității de interconexiune.

                  —

                  Obținerea de noi rezultate tangibile în lupta împotriva criminalității organizate, în special prin folosirea deplină a sistemului de poliție bazat pe informații și asigurarea urmăririi judiciare eficiente.

            Criterii politice
      Democrația și statul de drept
      Guvernare

                  —

                  Adoptarea strategiei naționale pentru dezvoltare și integrare, în timp util, pentru a putea fi luată în considerare în cadrul procedurii bugetare 2008-2009, garantând că respectă angajamentele de integrare europeană și că sunt alocate resursele financiare corespunzătoare, precum și inițierea punerii în aplicare a acesteia.

                  —

                  Folosirea deplină și eficace a sistemului integrat de planificare în vederea consolidării legăturii dintre obiectivele în materie de politici, pe de o parte, și planificarea și execuția bugetară, pe de altă parte.

                  —

                  Ameliorarea coordonării, la nivelul guvernului, a activităților de integrare în UE prin intermediul unei consultări mai largi și mai consecvente cu ministerele, inclusiv cu părțile interesate și experții UE în privința legislației aferente.

                  —

                  Asigurarea dotării cu echipament adecvat și cu personal calificat a Ministerului Integrării Europene și a serviciilor responsabile cu integrarea europeană din cadrul ministerelor de resort.

                  —

                  Asigurarea coordonării corespunzătoare a procesului de ameliorare a registrului de stare civilă și a sistemului de adrese cu introducerea cărților electronice de identitate și a pașapoartelor biometrice.

            Administrația publică

                  —

                  Asigurarea respectării legii privind funcția publică și a normelor conexe din administrația publică.

                  —

                  Asigurarea faptului că recrutarea, numirea, promovarea, transferul și concedierea se efectuează în conformitate cu normele instituite, pentru a contribui la crearea unei funcții publice responsabile, eficiente și fundamentate pe criterii profesionale de dezvoltare a carierei.

            Sistemul judiciar

                  —

                  Finalizarea, adoptarea și punerea în aplicare a proiectului de lege privind reforma judiciară și îmbunătățirea infrastructurii sectorului judiciar.

                  —

                  Îmbunătățirea coordonării între parchet și poliție, în special prin intermediul sistemului de gestionare a dosarelor.

                  —

                  Asigurarea cu privire la existența legislației și a resurselor corespunzătoare pentru o protecție adecvată a martorilor.

            Politica anticorupție

                  —

                  Armonizarea Codului civil, a Codului comercial și a Codului administrativ cu Convenția civilă privind corupția a Consiliului Europei.

                  —

                  Consolidarea capacității instituționale de cercetare și urmărire a cazurilor de corupție.

                  —

                  Punerea în aplicare a legislației privind prevenirea dării și luării de mită, luând în considerare în mod corespunzător coordonarea interinstituțională.

                  —

                  Consolidarea mecanismelor de asigurare a respectării legii privind declararea averilor.

                  —

                  Clarificarea normelor privind prevenirea conflictelor de interese în exercitarea funcțiilor publice.

                  —

                  Clarificarea normelor privind accesul publicului la informații în conformitate cu standardele internaționale.

                  —

                  Reducerea listei funcționarilor care beneficiază de imunitate și acordarea imunității doar în cazurile în care este strict necesar.

            Drepturile omului și protecția minorităților
      Respectarea legislației internaționale privind drepturile omului

                  —

                  Luarea de măsuri pentru a asigura că toate organele de aplicare a legii sunt conștiente de obligațiile care le revin în domeniul drepturilor omului și că le pun în aplicare, cu rigurozitate, în conformitate cu codul de etică al personalului din sistemul administrației penitenciarelor și cu convențiile internaționale ratificate de Albania, în special Convenția europeană a drepturilor omului.

                  —

                  Garantarea respectării demnității umane și a siguranței personale în centrele de detenție, penitenciare și instituțiile psihiatrice, în conformitate cu convențiile internaționale.

            Drepturi civile și politice

                  —

                  Rezolvarea cazurilor de rele tratamente aplicate de către organele de aplicare a legii, prin urmărirea penală corespunzătoare a autorilor acestora.

                  —

                  Sporirea accesului la justiție.

                  —

                  Asigurarea respectării convențiilor internaționale relevante la înființarea și administrarea penitenciarelor noi.

                  —

                  Alinierea legislației albaneze privind calomnia la standarde europene și punerea în aplicare a acesteia.

                  —

                  Accelerarea adoptării unei legislații eficiente pentru a asigura transparența în materie de proprietate asupra mass-media.

                  —

                  Punerea integrală în aplicare a legislației actuale cu privire la presa scrisă și la independența jurnaliștilor, coordonarea noii legislații privind libertatea de exprimare și elaborarea unei legislații globale privind mijloacele de comunicare electronice în conformitate cu standardele europene.

            Drepturi sociale și economice

                  —

                  Depunerea unor eforturi suplimentare pentru a preveni violența domestică.

                  —

                  Luarea de măsuri suplimentare în vederea soluționării problemei muncii copiilor, inclusiv prin adoptarea unei legislații adecvate și asigurarea resurselor pentru garantarea drepturilor copiilor.

                  —

                  Dezvoltarea serviciilor de proximitate și a ajutorului pentru persoanele dependente, inclusiv în domeniul sănătății mintale.

                  —

                  Asigurarea protecției depline împotriva tuturor formelor de discriminare, inclusiv prin punerea în aplicare a legislației și prin consolidarea unor structuri în domeniul egalității de gen.

                  —

                  Accelerarea atât a primei înregistrări a bunurilor imobile, cât și a prelucrării cererilor de restituire și asigurarea viabilității mecanismelor de despăgubire și a coordonării corespunzătoare a acestor procese cu inițiativa în materie de regularizare a imobilelor.

            Drepturile minorităților, drepturile culturale și protecția minorităților

                  —

                  Punerea în aplicare, pe întregul teritoriu al Albaniei, a angajamentelor asumate prin Convenția-cadru a Consiliului Europei pentru protecția minorităților naționale, în special în ceea ce privește folosirea limbilor minoritare în relațiile cu autoritățile, afișarea denumirilor locale tradiționale și luarea unor măsuri adecvate în ceea ce privește învățământul în limbile minoritare.

                  —

                  Punerea în aplicare a strategiei naționale pentru romi și asigurarea finanțării corespunzătoare, ca parte a strategiei guvernului de combatere a sărăciei și a excluziunii sociale.

                  —

                  Promovarea înregistrării membrilor minorității rome, inclusiv înregistrarea nașterilor.

                  —

                  Prezentarea de date exacte cu privire la minoritățile din Albania.

            Aspecte regionale și obligații internaționale

                  —

                  Respectarea angajamentelor asumate în cadrul procesului de stabilizare și de asociere în ceea ce privește cooperarea regională și relațiile de bună vecinătate, inclusiv prin promovarea procesului de tranziție de la pactul de stabilitate la un cadru de cooperare cu o dimensiune preponderent regională și punerea în aplicare efectivă a Acordului de Liber Schimb Central-European (CEFTA).

                  —

                  Încheierea și punerea în aplicare a acordurilor cu țările vecine și asigurarea punerii în aplicare eficiente, în special în ceea ce privește cooperarea transfrontalieră, lupta împotriva criminalității organizate, a traficului și a contrabandei, cooperarea judiciară, gestionarea frontierelor, readmisia, mediul înconjurător, transportul și energia.

            Criterii economice

                  —

                  Continuarea punerii în aplicare a unei politici fiscale axate pe stabilitate, care are ca obiectiv consolidarea fiscală și care favorizează inflația scăzută și viabilitatea externă.

                  —

                  Continuarea reformei fiscale în scopul de a consolida modul de administrare a veniturilor și de a îmbunătăți capacitatea de gestionare a datoriei.

                  —

                  Adoptarea unei politici monetare care să permită atingerea obiectivului de realizare și menținere a stabilității prețurilor pentru a limita și a stabiliza nivelul estimat al inflației.

                  —

                  Finalizarea procesului de creare a unui birou de informații privind creditele pentru a contribui la menținerea portofoliului de credite al sistemului bancar, aflat în creștere rapidă.

                  —

                  Reducerea ponderii economiei gri prin aplicarea eficientă și nediscriminatorie a legislației fiscale și prin intensificarea luptei împotriva fraudei fiscale.

            Standarde europene
      Piața internă
      Libera circulație a mărfurilor

                  —

                  Creșterea, în continuare, a gradului de conștientizare a operatorilor economici cu privire la conceptele de standarde și certificare și la importanța acestora în comerțul internațional.

                  —

                  Adoptarea și inițierea punerii în aplicare a strategiei naționale de supraveghere a pieței pentru produsele industriale și alimentare.

                  —

                  Adoptarea unei noi legislații privind protecția consumatorului compatibilă cu acquis-ul. Consolidarea departamentului de protecție a consumatorului.

            Circulația persoanelor, a serviciilor și dreptul de stabilire

                  —

                  Asigurarea unei distincții clare între prestarea temporară și prestarea permanentă de servicii și compatibilitatea cu cerințele Acordului de stabilizare și de asociere.

                  —

                  Consolidarea cadrului normativ pentru supravegherea financiară a sectorului bancar și a celui nebancar și a capacității Autorității de Supraveghere Financiară.

            Libera circulație a capitalului

                  —

                  Permiterea dobândirii de bunuri imobiliare de către resortisanți UE, în limitele prevăzute de lista angajamentelor specifice asumate în cadrul Acordului general privind comerțul cu servicii (GATS).

            Vamă și fiscalitate

                  —

                  Continuarea procesului de aliniere a legislației și a procedurilor vamale la practicile UE; în special, asigurarea apropierii față de standardele UE a normelor și a procedurilor privind tranzitul, antrepozitele vamale, valoarea în vamă, controalele fizice și analiza de risc. Asigurarea actualizării rapide a nomenclaturii tarifare, pe baza celei mai recente versiuni a Nomenclaturii Combinate.

                  —

                  Punerea integrală în aplicare a sistemului informatizat pentru declarații vamale și pentru prelucrarea datelor vamale în toate birourile vamale.

                  —

                  Continuarea apropierii legislației fiscale față de acquis-ul comunitar, în special în domeniul accizelor, și asumarea angajamentului de respectare a principiilor codului de conduită privind impozitarea societăților comerciale, asigurând conformitatea noilor măsuri fiscale cu aceste principii.

                  —

                  Consolidarea capacității administrației fiscale, în special în domeniul controalelor fiscale și al auditului, în vederea creșterii conformității și a reducerii evaziunii fiscale.

                  —

                  Finalizarea procesului de informatizare a birourilor fiscale.

            Concurență

                  —

                  Îmbunătățirea legislației antitrust existente și apropierea acesteia față de acquis în vederea consolidării controlului în domeniul concurenței.

                  —

                  Consolidarea capacității administrative a autorității în domeniul concurenței, dotarea acesteia cu personal corespunzător și furnizarea de formare profesională corespunzătoare.

                  —

                  Adoptarea normelor de punere în aplicare a legislației privind ajutoarele de stat.

                  —

                  Continuarea actualizării inventarului sistemelor de ajutoare de stat.

            Achiziții publice

                  —

                  Consolidarea legislației în domeniul achizițiilor publice și luarea unor măsuri în vederea alinierii depline a acesteia la standardele UE, în special în ceea ce privește sectorul serviciilor publice și căile de atac.

                  —

                  Continuarea procesului de consolidare a capacității administrative a agenției de achiziții publice, a entităților responsabile de achizițiile publice din ministerele de resort, a administrației locale și a instanțelor cu competențe în domeniul achizițiilor publice.

                  —

                  Asigurarea cercetării și a urmăririi penale a infracțiunilor legate de achizițiile publice.

            Dreptul proprietății intelectuale

                  —

                  Pregătirea unei strategii naționale și a unui plan de acțiune pentru evoluțiile legislative ulterioare și consolidarea drepturilor de proprietate intelectuală (DPI).

                  —

                  Consolidarea capacității administrative și judiciare pentru protejarea DPI.

                  —

                  Intensificarea asigurării respectării legislației împotriva pirateriei și a contrafacerii.

                  —

                  Creșterea în continuare a gradului de conștientizare cu privire la DPI în rândurile mediului de afaceri și organismelor de aplicare a legii, inclusiv sistemul judiciar.

                  —

                  Îmbunătățirea legislației privind proprietatea industrială.

            Ocuparea forței de muncă și politicile sociale

                  —

                  Îmbunătățirea sistemelor de protecție socială și combaterea excluziunii sociale.

                  —

                  Adoptarea unor măsuri pentru a crește cota de înscriere în învățământul secundar, în rândul copiilor din zonele rurale, în special al fetelor, precum și în școlile profesionale.

                  —

                  Dezvoltarea unor structuri administrative adecvate și a capacității în domeniul protecției consumatorilor și a sănătății.

            Educație și cercetare

                  —

                  Continuarea eforturilor de ameliorare a guvernanței sistemului educațional, a formării profesorilor și a infrastructurii învățământului.

                  —

                  Punerea în aplicare a noii legi privind învățământul superior. Intensificarea eforturilor de promovare a unei implicări mai mari în programul Tempus.

            Aspecte legate de OMC

                  —

                  Consolidarea capacității administrative a departamentului responsabil de relația cu OMC și de cooperarea economică din cadrul Ministerului Afacerilor Economice.

            Politici sectoriale
      Industrie și IMM-uri

                  —

                  Accelerarea progreselor privind punerea în aplicare a Cartei europene pentru întreprinderile mici și mijlocii.

                  —

                  Continuarea punerii în aplicare a planurilor de acțiune pentru a înlătura barierele administrative din calea afacerilor și a investițiilor, pentru a soluționa problema economiei informale și pentru a asigura punerea în aplicare adecvată, nediscreționară, nediscriminatorie a legislației, normelor și procedurilor privind întreprinderile. Reducerea numărului de reglementări caduce și ineficiente, prin recurgerea la proceduri de reglementare cu durată limitată.

                  —

                  Intensificarea cercetării strategice în materie de inovație și competitivitate pentru întreprinderile mici și punerea în aplicare a unor programe de asistență.

            Agricultură și pescuit

                  —

                  Adoptarea unei noi legi privind alimentele în conformitate cu standardele UE, consolidarea sistemului de siguranță alimentară și a sistemelor de control conexe.

                  —

                  Consolidarea capacității laboratoarelor din domeniul siguranței alimentare, precum și din domeniul veterinar și fitosanitar.

                  —

                  Ameliorarea legislației din domeniile siguranței alimentare, fitosanitar și veterinar și inițierea punerii în aplicare a acesteia.

                  —

                  Îmbunătățirea sistemului de identificare a bovinelor și de înregistrare a circulației acestora și inițierea punerii în aplicare a unui sistem de identificare și de înregistrare a circulației porcinelor, a ovinelor și a caprinelor.

                  —

                  Îmbunătățirea controlului bolilor animalelor, inclusiv a procedurilor de prelevare și raportare.

            Mediul înconjurător

                  —

                  Consolidarea capacității administrative și a coordonării la nivel național și local.

                  —

                  Aplicarea integrală a legislației privind evaluarea impactului asupra mediului.

                  —

                  Adoptarea unei strategii de continuare a apropierii legislației privind mediul față de acquis și aplicarea corespunzătoare a legislației existente, în special în ceea ce privește asigurarea respectării acesteia.

                  —

                  Continuarea măsurilor privind punctele fierbinți de la depozitul de deșeuri solide din Sharra și din zona de extracție a petrolului Patos-Marinez.

                  —

                  Continuarea dezvoltării și a punerii în aplicare a strategiei naționale în domeniul apei și al salubrizării și a strategiei rurale pentru alimentare cu apă și canalizare, precum și dezvoltarea și inițierea aplicării unei strategii de apropiere progresivă față de acquis în domeniul alimentării cu apă și al salubrizării.

                  —

                  Punerea în aplicare a convențiilor internaționale din domeniul protecției naturii la care Albania este parte.

            Politica în domeniul transporturilor

                  —

                  Punerea în aplicare a planului național în domeniul transportului, inclusiv planificarea și stabilirea bugetului pentru întreținerea activelor din transport, precum și adoptarea și punerea în aplicare a strategiei naționale de transport, inclusiv a strategiei pentru sectorul feroviar.

                  —

                  Continuarea punerii în aplicare a Memorandumului de înțelegere cu privire la dezvoltarea rețelei de transport regional de bază pentru Europa de Sud-Est, și consolidarea cooperării cu Observatorul Transporturilor din Europa de Sud-Est.

                  —

                  Luarea de măsuri în vederea îmbunătățirii condițiilor de siguranță rutieră, inclusiv armonizarea legislației albaneze cu acquis-ul comunitar privind greutățile și dimensiunile, testele în vederea omologării, inspecțiile tehnice rutiere, permisele de conducere, tahografele și documentele de înmatriculare a vehiculelor.

                  —

                  Adoptarea unor măsuri de prevenire a construcțiilor ilegale de-a lungul drumurilor noi, în special căile private de acces care prezintă pericol.

                  —

                  Pregătirea unui document de referință al rețelei feroviare pentru accesul liber la folosirea infrastructurii, precum și adoptarea și punerea în aplicare a unui plan de afaceri pentru sectorul feroviar.

                  —

                  Punerea în aplicare a angajamentelor asumate de Albania în cadrul primei etape de tranziție a Acordului privind instituirea unui spațiu aerian comun european, inclusiv punerea în aplicare a legislației relevante în materie de aviație.

                  —

                  Punerea în aplicare a planului de acțiune pentru soluționarea deficiențelor identificate în cadrul autorității pentru aviația civilă în ceea ce privește controalele de siguranță în cazul linilor aeriene naționale.

                  —

                  Ameliorarea condițiilor de siguranță maritimă, în special în ceea ce privește rata de imobilizare a navelor albaneze în conformitate cu Memorandumul de înțelegere de la Paris.

            Energie

                  —

                  Aprobarea și punerea în aplicare a strategiei naționale revizuite în domeniul energiei, ținând seama în permanență de importanța evaluărilor de impact asupra mediului înconjurător (EIA).

                  —

                  Respectarea cerințelor Tratatului de instituire a Comunității Energiei în domeniul gazului și al electricității.

            Societatea informațională și mijloacele de comunicare în masă

                  —

                  Asigurarea conformității legislației din domeniul comunicațiilor electronice cu acquis-ul și asigurarea respectării acestei legislații, precum și luarea de măsuri în vederea realizării unei piețe concurențiale pentru rețelele și serviciile de comunicații electronice.

                  —

                  Consolidarea expertizei și a capacității entității de reglementare a sectorului telecomunicațiilor.

                  —

                  Alinierea legislației albaneze la Convenția europeană privind televiziunea transfrontalieră și la directiva „Televiziune fără frontiere”.

                  —

                  Consolidarea capacității administrative a Consiliului Național pentru Radio și Televiziune, adoptarea strategiei pentru dezvoltarea sectorului de radio și televiziune, precum și un plan național actualizat în materie de frecvențe analogice și digitale pentru radio și televiziune.

            Control financiar

                  —

                  Revizuirea documentului strategic și a planului de acțiune privind controlul intern al finanțelor publice, definirea clară a funcției de audit intern, distinctă de alte funcții de control și inspecție. Crearea unui serviciu de inspecție adecvat în vederea combaterii fraudei.

                  —

                  Garantarea conformității cu standardele internaționale recunoscute a legislației privind auditul intern și a proiectului de lege organică privind bugetul.

                  —

                  Consolidarea independenței Institutului Superior de Audit.

            Statistici

                  —

                  Consolidarea capacității Biroului Statistic.

            Justiție, libertate și securitate
      Vize, control la frontieră, azil și migrație

                  —

                  Eliberarea documentelor de călătorie în conformitate cu standardele internaționale, asigurarea capacității administrative necesare în acest sens și stabilirea unei rețele informatice centralizate pentru gestionarea vizelor.

                  —

                  Adoptarea modificărilor la legea privind cetățenii străini pentru a aduce legislația privind vizele mai aproape de standardele UE.

                  —

                  Punerea în aplicare a strategiei și a planului de acțiune pentru gestionarea integrată a frontierelor, acordând o atenție deosebită cooperării la frontieră între autoritățile vamale și poliția de frontieră.

                  —

                  Asigurarea faptului că gestionarea frontierelor la toate punctele de trecere a frontierei, în special în porturile Durres și Vlora, respectă standardele UE.

                  —

                  Punerea în aplicare a acordului de readmisie CE-Albania și negocierea unor acorduri de readmisie cu țările de origine ale migranților aflați în tranzit.

                  —

                  Concentrarea unei capacități administrative și financiare suficiente în vederea punerii în aplicare a legislației privind azilul și migrația, precum și a strategiilor și a planurilor naționale de acțiune conexe.

            Spălarea banilor

                  —

                  Adoptarea măsurilor necesare pentru a aplica cu o mai mare eficiență legislația în materie de combatere a spălării banilor în ceea ce privește prevenirea, condamnarea, confiscarea, sechestrul și înghețarea activelor.

                  —

                  Consolidarea capacității unității de informații financiare, a parchetelor și a unității de poliție pentru criminalitatea economică prin asigurarea resurselor financiare și informatice corespunzătoare și prin ameliorarea cooperării operative.

                  —

                  Alinierea legislației privind prevenirea spălării banilor la acquis și la recomandările Grupului de acțiune financiară și ale Comitetului Moneyval din cadrul Consiliului Europei.

                  —

                  Consolidarea capacității agenției de a administra activele sechestrate sau confiscate.

                  —

                  Îmbunătățirea în continuare a cooperării cu autoritățile altor țări.

                  —

                  Asigurarea respectării adecvate a obligațiilor de raportare și examinarea pragurilor de raportare cu privire la tranzacții.

                  —

                  Adoptarea unor măsuri mai eficiente pentru a reduce ponderea utilizării numerarului în economie.

            Droguri

                  —

                  Punerea în aplicare a strategiei naționale antidrog, a planului de acțiune conex și a recomandărilor microgrupului Dublin.

                  —

                  Îmbunătățirea formării, a echipamentelor ofițerilor de poliție implicați în lupta împotriva drogurilor și a continuității în gestionarea acestora, precum și adoptarea unor măsuri suplimentare pentru a asigura o mai bună coordonare, atât pe plan intern, cât și cu partenerii din alte țări, în lupta împotriva drogurilor.

                  —

                  Identificarea și urmărirea penală a persoanelor vinovate de fapte de corupție legate de traficul de droguri la toate nivelurile administrației publice.

                  —

                  Asigurarea unei transparențe sporite a cifrelor privind confiscările și adoptarea unor măsuri pentru eliminarea corespunzătoare a drogurilor confiscate în cazurile mai vechi.

                  —

                  Punerea în aplicare a unei strategii generale echilibrate pentru a soluționa problema cererii de droguri, care să includă prevenirea, tratarea și reabilitarea persoanelor dependente de droguri.

            Poliție

                  —

                  Asigurarea punerii în aplicare depline a dispozițiilor privind gradele prevăzute prin noua lege privind poliția națională.

                  —

                  Ameliorarea capacității de gestionare a poliției de stat din Albania.

                  —

                  Consolidarea unității responsabile de anchetele interne ale poliției și asigurarea urmăririi penale corespunzătoare a ofițerilor de poliție responsabili de săvârșirea unor infracțiuni.

                  —

                  Elaborarea și punerea în aplicare a unui manual consolidat de proceduri pentru toți ofițerii de poliție judiciară.

                  —

                  Punerea în aplicare a strategiei privind poliția de proximitate.

            Combaterea criminalității organizate și a terorismului

                  —

                  Adoptarea unor măsuri suplimentare pentru a consolida cooperarea dintre diferitele organe de stat implicate în lupta împotriva criminalității organizate și a terorismului, în special, între autoritățile judiciare și poliție.

                  —

                  Adoptarea unor măsuri suplimentare pentru a institui sisteme consecvente și coordonate de culegere și prelucrare a informațiilor.

                  —

                  Consolidarea utilizării mijloacelor speciale de investigare, a interceptării telecomunicațiilor și a utilizării datelor serviciilor de informații.

                  —

                  Aplicarea urgentă de măsuri concrete în vederea garantării protecției martorilor.

                  —

                  Intensificarea cooperării la nivel național și internațional în domeniul prevenirii traficului de persoane și consolidarea efectivelor unității antitrafic din cadrul poliției.

                  —

                  Adoptarea de măsuri pentru a furniza analiștilor și anchetatorilor din domeniul combaterii terorismului echipamente mai bune și o formare profesională mai adecvată.

            Protecția datelor cu caracter personal

                  —

                  Alinierea legislației actuale privind protecția datelor cu caracter personal la acquis și la Convenția Consiliului Europei privind protecția datelor cu caracter personal.

                  —

                  Instituirea unei autorități independente de supraveghere a protecției datelor, care să dețină competențe suficiente în ceea ce privește sectorul public și cel privat și care să dispună de resurse financiare și umane suficiente.

            3.2.   PRIORITĂŢI PE TERMEN MEDIU
      Criterii politice
      Democrația și statul de drept
      Guvernanță

                  —

                  Asigurarea aplicării și a monitorizării eficiente a strategiei naționale pentru dezvoltare și integrare.

            Administrație publică

                  —

                  Asigurarea formării și a dotării corespunzătoare în vederea îndeplinirii sarcinilor a sectoarelor administrației responsabile cu aplicarea dispozițiilor Acordului de stabilizare și de asociere și a celor implicate în aplicarea asistenței financiare comunitare.

                  —

                  Introducerea unui sistem de gestionare și formare axat pe rezultate pentru funcționarii publici.

                  —

                  Elaborarea și aplicarea unei structuri salariale pentru funcționarii publici care să permită atât o planificare bugetară corespunzătoare, cât și o carieră profesională motivantă.

                  —

                  Asigurarea viabilității reformelor din administrația publică.

            Sistemul judiciar

                  —

                  Asigurarea urmăririi penale a infracțiunilor grave, în special a criminalității organizate, acordându-se o atenție deosebită mecanismelor de cooperare transfrontalieră.

                  —

                  Aplicarea legislației privind protecția martorilor.

                  —

                  Asigurarea formării continue și adecvate a judecătorilor și a procurorilor, inclusiv în domeniul drepturilor omului, al aspectelor etice, comerciale, corporative și în ceea ce privește chestiunile referitoare la Acordul de stabilizare și de asociere.

                  —

                  Asigurarea viabilității financiare a Școlii de Magistratură.

                  —

                  Revizuirea rolului și a calificărilor administratorilor judiciari și includerea progresivă a acestora în cadrul funcției publice, asigurând paritatea remunerației acestora cu cea a personalului ministerelor.

            Politica anticorupție

                  —

                  Aplicarea convențiilor europene privind corupția în materie civilă și penală ratificate de Albania și a convențiilor relevante ale Organizației Națiunilor Unite.

                  —

                  Obținerea unor rezultate semnificative în lupta împotriva corupției, la toate nivelurile și în toate domeniile, prin aplicarea legislației corespunzătoare.

            Drepturile omului și protecția minorităților
      Respectarea legislației internaționale privind drepturile omului

                  —

                  Asigurarea faptului că deținuții condamnați și cei aflați în arest preventiv sunt tratați în conformitate cu standardele internaționale.

            Drepturi civile și politice

                  —

                  Îmbunătățirea sistemului de justiție pentru minori.

                  —

                  Asigurarea respectării Convenției Consiliului Europei pentru prevenirea torturii și a tratamentelor sau a pedepselor inumane sau degradante.

                  —

                  Adoptarea unei legislații globale privind prevenirea discriminării și asigurarea unei asistențe instituționale adecvate pentru victime, inclusiv de către instituțiile existente cu responsabilități în domeniul drepturilor omului.

                  —

                  Aplicarea legislației privind restituirea/despăgubirea pentru proprietățile confiscate în perioada comunistă.

                  —

                  Finalizarea procesului de înregistrare a terenurilor.

                  —

                  Asigurarea conformității cu legea a transferurilor de proprietate și garantarea funcționării corecte a tuturor organismelor implicate în proces (notari, cadastru etc.).

                  —

                  Aplicarea legislației privind mijloacele de informare în masă tipărite și electronice, ținând seama de standardele europene.

                  —

                  Asigurarea alocării corecte și nediscriminatorii a frecvențelor pentru serviciile de televiziune, în conformitate cu planul național, și a respectării depline a cerințelor de către serviciile de difuziune. Îmbunătățirea gradului de neutralitate al serviciului public de radiodifuziune.

                  —

                  Încurajarea participării active a ONG-urilor și a altor organizații ale societății civile la procesul decizional guvernamental și ameliorarea continuă a calității jurnalismului.

            Aspecte regionale și obligații internaționale

                  —

                  Continuarea promovării dialogului regional, a stabilității, a relațiilor de bună vecinătate și a cooperării.

                  —

                  Alinierea prevederilor acordului încheiat cu SUA cu privire la condițiile de predare a persoanelor către Tribunalul Penal Internațional la principiile de bază ale UE, adoptate cu ocazia Consiliului European din septembrie 2002.

            Criterii economice

                  —

                  Reducerea presiunii fiscale asupra salariilor și ameliorarea structurilor de stimulare și a flexibilității pe piața muncii pentru a duce la creșterea participării și a nivelului de ocupare a forței de muncă, asigurând în același timp resursele fiscale prin lărgirea bazei de impozitare și ameliorarea conformității, într-un ritm cadențat și prudent pentru a asigura viabilitatea finanțelor publice.

                  —

                  Îmbunătățirea sistemului de învățământ, în scopul de a crește oferta de competențe solicitate, promovând ocuparea forței de muncă și creșterea economică pe termen lung.

                  —

                  Modernizarea infrastructurii țării, în special în sectorul energiei și al transporturilor, pentru a consolida competitivitatea economiei în ansamblu.

                  —

                  Accelerarea procesului de privatizare a întreprinderilor deținute de stat pentru a consolida guvernanța corporativă și a reduce pierderile cvasifiscale.

                  —

                  Ameliorarea mediului de afaceri pentru a crește investițiile străine directe de tip greenfield (de la zero).

                  —

                  Instituirea unor proceduri eficiente pentru identificarea, instrumentarea și urmărirea cazurilor de fraudă (presupusă) și a altor nereguli cu impact asupra fondurilor naționale și internaționale.

            Standarde europene
      Piața internă
      Libera circulație a mărfurilor

                  —

                  Asigurarea capacității administrative pentru a pune în aplicare cerințele Acordului de stabilizare și de asociere și ale Acordului interimar în acest domeniu.

                  —

                  Obținerea de progrese suplimentare în materie de adoptare a standardelor europene și intensificarea eforturilor de a deveni membru deplin al organizațiilor europene de standardizare.

                  —

                  Înregistrarea de progrese în procesul de transpunere a directivelor „abordarea nouă”, „abordarea globală” și „vechea abordare”.

                  —

                  Instituirea deplină a unui sistem de supraveghere a pieței.

                  —

                  Asigurarea unei mai bune funcționări a organismelor responsabile de standardizare, acreditare și certificare, precum și a organismelor responsabile de metrologie și calibrare, ținând seama de cele mai bune practici ale CE.

                  —

                  Asigurarea statutului de membru al Albaniei în Organizația de cooperare europeană pentru acreditare.

            Circulația persoanelor, a serviciilor și dreptul de stabilire

                  —

                  Aprobarea legislației privind încadrarea în muncă a cetățenilor străini și adoptarea unor măsuri în vederea coordonării serviciilor de securitate socială.

                  —

                  Asigurarea aplicării, în mod echitabil și imparțial, a legislației privind dreptul de stabilire.

            Libera circulație a capitalului

                  —

                  Înregistrarea unor progrese în procesul de îndeplinire a angajamentelor asumate de Albania prin Acordul de stabilizare și de asociere în domeniul liberalizării depline a circulației capitalului, inclusiv garantarea aceluiași tratament pentru resortisanții UE și albanezi cu privire la investițiile de portofoliu, împrumuturi financiare și credite cu o scadență mai mică de un an.

            Vamă și fiscalitate

                  —

                  Asigurarea apropierii continue a legislației albaneze din domeniul vamal și fiscal față de acquis-ul comunitar și continuarea creșterii capacității administrative de aplicare a legislației vamale și fiscale și de combatere a corupției, a criminalității transfrontaliere și a evaziunii fiscale.

                  —

                  Îmbunătățirea transparenței și a schimbului de informații cu statele membre UE pentru a facilita aplicarea măsurilor de prevenire a fraudei sau a evaziunii fiscale.

            Concurență

                  —

                  Continuarea îmbunătățirii rezultatelor obținute în materie de aplicare a legii în domeniul antitrust și în cel al controlului ajutoarelor de stat.

                  —

                  Finalizarea procesului de aliniere a sistemelor de ajutoare de stat la normele de concurență ale UE, în conformitate cu dispozițiile Acordului interimar.

            Achiziții publice

                  —

                  Asigurarea compatibilității cadrului juridic albanez cu acquis-ul comunitar.

                  —

                  Realizarea unor structuri pe deplin operaționale în materie de achiziții publice, asigurând funcționarea procedurilor de achiziții publice cu respectarea strictă a legii și a cerințelor Acordului de stabilizare și de asociere.

            Dreptul proprietății intelectuale

                  —

                  Punerea integrală în aplicare a convențiilor internaționale ratificate în domeniul drepturilor de proprietate intelectuală, comercială și industrială.

                  —

                  Aplicarea corespunzătoare a legislației privind drepturile de proprietate intelectuală și obținerea unor rezultate mai bune în lupta împotriva pirateriei și a contrafacerii.

                  —

                  Garantarea unei capacități administrative suficiente pentru a respecta cerințele Acordului de stabilizare și de asociere în acest domeniu.

            Ocuparea forței de muncă și politici sociale

                  —

                  Înlesnirea incluziunii femeilor pe piața muncii și a participării acestora în procesul de luare a deciziilor.

                  —

                  Integrarea strategiilor privind ocuparea forței de muncă și formarea profesională în politicile sociale, educaționale, fiscale, antreprenoriale și regionale. Asigurarea punerii în aplicare a angajamentelor internaționale în materie de sănătate, în special a reglementărilor internaționale în materie de sănătate.

                  —

                  Înregistrarea unor progrese în procesul de aliniere la legislația comunitară a standardelor de calitate privind transfuziile de sânge și de componente ale sângelui.

                  —

                  Inițierea procesului de punere în aplicare a Strategiei privind sistemul național de sănătate pentru perioada 2007-2013.

            Educație și cercetare

                  —

                  Continuarea eforturilor de îmbunătățire a calității învățământului și de creare a unui sistem modern de educație și formare profesională, promovarea cooperării regionale în domeniul învățământului superior.

            Politici sectoriale
      Industrie și IMM-uri

                  —

                  Punerea în aplicare a unei legislații comerciale îmbunătățite.

                  —

                  Asigurarea adaptării strategiei de combatere a economiei informale la evoluțiile din acest sector.

                  —

                  Dezvoltarea în continuare a structurilor specializate de sprijin pentru mediul de afaceri (de exemplu, incubatoare și grupări de afaceri) și analiza fezabilității unui parc industrial/tehnologic.

                  —

                  Demararea procesului de elaborare și aplicare a unei politici integrate de cercetare, precum și dezvoltarea în continuare a măsurilor de stimulare a inovației și a competitivității în rândurile societăților mici.

                  —

                  Introducerea standardelor privind comunicarea unor informații și a standardelor de raportare financiară în conformitate cu standardele UE și asigurarea aplicării efective a acestora.

                  —

                  Continuarea punerii în aplicare a Cartei europene pentru întreprinderile mici.

            Agricultură și pescuit

                  —

                  Dezvoltarea strategiilor pentru exploatarea terenurilor, piața funciară, dezvoltare rurală, diversificarea activităților agricole și pentru consolidarea competitivității în agricultură.

                  —

                  Obținerea unor îmbunătățiri semnificative în ceea ce privește siguranța alimentară și condițiile fitosanitare și veterinare, în conformitate cu cerințele CE.

                  —

                  Evaluarea conformității unităților agroalimentare cu cerințele UE, pregătirea unui program pentru modernizarea acestor unități și inițierea procesului de punere în aplicare.

                  —

                  Demararea unei acțiuni în vederea asigurării unui control eficient al producției interne de specii vegetale, în special în ceea ce privește produsele supuse cerințelor specifice ale Uniunii Europene, și dezvoltarea unor capacități analitice în sectorul fitosanitar.

                  —

                  Adoptarea unor măsuri pentru a asigura apropierea de standardele UE a politicii albaneze în domeniul pescuitului, în special în domeniul gestionării resurselor, al inspecției și al controlului, precum și în domeniul politicilor de piață și structurale.

            Mediul înconjurător

                  —

                  Stabilirea unui inventar complet al punctelor fierbinți și continuarea eforturilor în vederea soluționării problemei punctelor fierbinți identificate.

                  —

                  Reducerea poluării produse de rafinăria din Balsh, inclusiv a deversărilor în râul Gjanica, și adoptarea măsurilor necesare în vederea soluționării problemei poluării apei în general.

                  —

                  Consolidarea monitorizării de mediu și asigurarea unor sancțiuni cu suficient efect de descurajare împotriva poluatorilor.

                  —

                  Continuarea punerii în aplicare a angajamentelor regionale și internaționale în materie de mediu.

            Politica în domeniul transporturilor

                  —

                  Continuarea aplicării planului director de transport al Albaniei.

                  —

                  Finalizarea reformelor instituționale necesare pentru a îmbunătăți gestionarea activelor din transport, stabilirea priorităților în materie de investiții, elaborarea politicilor și implicarea sectorului privat.

                  —

                  Înregistrarea unor progrese importante în ceea ce privește reabilitarea porturilor Durres și Vlora și consolidarea operațiunilor portuare desfășurate în aceste porturi.

                  —

                  Obținerea unor rezultate mai bune în ceea ce privește siguranța rutieră (inclusiv punerea în aplicare a tahografului digital) și adoptarea unor măsuri suplimentare în vederea continuării armonizării legislației naționale cu acquis-ul în ceea ce privește accesul pe piață (gradul de ocupare) și normele sociale.

                  —

                  Continuarea punerii în aplicare a cerințelor Memorandumului de înțelegere cu privire la dezvoltarea rețelei de transport regional de bază pentru Europa de Sud-Est și cooperarea cu Observatorul Transporturilor din Europa de Sud-Est.

                  —

                  Crearea condițiilor pentru concurență în sectorul transportului feroviar, inclusiv instituirea organismelor de reglementare și siguranță.

                  —

                  Punerea în aplicare a angajamentelor asumate în cadrul celei de-a doua faze de tranziție a Acordului privind instituirea unui spațiu aerian comun european.

                  —

                  Obținerea unor rezultate semnificative în ceea ce privește îmbunătățirea condițiilor de siguranță maritimă, inclusiv a unităților de control de către stat al porturilor, și a funcționării registrului naval în conformitate cu Memorandumul de înțelegere de la Paris.

            Energie

                  —

                  Asigurarea în continuare a aplicării corecte a planurilor de acțiune în sectorul electricității și al gazului și realizarea de noi progrese în ceea ce privește aplicarea strategiei albaneze în domeniul energiei.

                  —

                  Asigurarea aplicării în timp util a diferitelor proiecte vizând îmbunătățirea infrastructurii pentru producerea, transportul și distribuția de energie electrică.

                  —

                  Continuarea aplicării angajamentelor regionale și internaționale în domeniul energiei în vederea instituirii unei piețe regionale a energiei bazate pe concurență.

                  —

                  Îmbunătățirea punerii în aplicare a legii privind eficiența energiei.

            Societatea informațională și mijloacele de comunicare în masă

                  —

                  Continuarea procesului de transpunere și aplicare a cadrului comunitar pentru comunicații electronice.

                  —

                  Continuarea procesului de aliniere a legislației albaneze la Convenția europeană privind televiziunea transfrontalieră și la Directiva „Televiziune fără frontiere”.

            Control financiar

                  —

                  Elaborarea și punerea în aplicare a principiilor privind responsabilitatea de gestiune descentralizată și auditul intern independent din punct de vedere funcțional, în conformitate cu standardele internaționale și cu cele mai bune practici comunitare.

                  —

                  Elaborarea procedurilor și dezvoltarea capacității administrative pentru a asigura protecția eficientă a intereselor financiare ale Uniunii Europene.

                  —

                  Asigurarea conformității legii privind auditul extern cu orientările Organizației Instituțiilor Superioare de Audit.

                  —

                  Consolidarea în continuare a capacității de audit extern, de gestionare a controlului financiar și a celei de audit intern.

            Statistici

                  —

                  Îmbunătățirea statisticilor în domeniul agriculturii și în domeniul macroeconomic, elaborarea de statistici în domeniul social, inclusiv statistici privind educația și sănătatea, precum și realizarea de progrese în ceea ce privește punerea în aplicare a tuturor clasificărilor europene, inclusiv clasificarea regiunilor statistice.

            Justiție, libertate și securitate
      Vize, control la frontieră, azil și migrație

                  —

                  Asigurarea conformității depline a tuturor documentelor de călătorie albaneze cu standardele internaționale.

                  —

                  Punerea în aplicare a tuturor angajamentelor internaționale asumate de Albania în domeniul gestionării frontierelor.

                  —

                  Punerea în aplicare a legislației în domeniul azilului și instituirea unui sistem de azil complet, în conformitate cu standardele internaționale, inclusiv primirea solicitanților de azil.

                  —

                  Punerea în aplicare a strategiei naționale a Albaniei privind migrația și a planului național de acțiune privind azilul.

                  —

                  Asigurarea capacității Albaniei de a îndeplini cerințele Acordului de stabilizare și de asociere în ceea ce privește cetățenii Uniunii Europene care lucrează și/sau își au reședința în Albania.

                  —

                  Încheierea, ratificarea și punerea în aplicarea treptată a tuturor principalelor convențiilor internaționale în domeniul migrației.

            Spălarea banilor

                  —

                  Intensificarea luptei împotriva criminalității economice și financiare, inclusiv a spălării și a contrafacerii banilor.

                  —

                  Obținerea unor rezultate concrete în lupta împotriva spălării banilor, atât în interiorul, cât și în afara sectorului financiar.

            Droguri

                  —

                  Asigurarea unor rezultate mult mai bune în lupta împotriva traficului de droguri, în special în ceea ce privește drogurile sintetice, heroina și cocaina.

            Poliție

                  —

                  Continuarea procesului de aliniere a serviciilor polițienești la standardele europene, în special prin intermediul formării și al echipamentelor corespunzătoare.

                  —

                  Obținerea unor rezultate importante în lupta împotriva criminalității și în combaterea corupției și a altor fapte penale în cadrul poliției.

            Combaterea criminalității organizate și a terorismului

                  —

                  Intensificarea cooperării internaționale în lupta împotriva criminalității organizate și a terorismului.

                  —

                  Obținerea unor rezultate semnificative în ceea ce privește frecvența, numărul și calitatea urmăririlor în justiție în cazul infracțiunilor legate de criminalitatea organizată și de trafic, precum și în ceea ce privește confiscarea banilor proveniți din săvârșirea de infracțiuni.

                  —

                  Integrarea deplină în legislația națională a convențiilor și a protocoalelor internaționale privind prevenirea terorismului la care Albania este parte, precum și aplicarea acestora.

            Protecția datelor cu caracter personal

                  —

                  Asigurarea controlului eficace și asigurarea respectării legislației naționale privind protecția datelor cu caracter personal.

            4.   PROGRAMARE
      Asistența comunitară de care beneficiază țările din Balcanii de Vest, în temeiul procesului de stabilizare și de asociere, se va acorda în cadrul instrumentelor financiare existente, în special Regulamentul (CE) nr. 1085/2006 (IPA), iar pentru programele adoptate înainte de 2007, Regulamentul (CE) nr. 2666/2000 al Consiliului (Regulamentul CARDS) (1). Acordurile de finanțare constituie temeiul juridic pentru punerea în aplicare a programelor concrete. În consecință, prezenta decizie nu va avea implicații financiare.
      De asemenea, Albania poate avea acces la finanțarea acordată prin programele multinaționale și orizontale.
      5.   CONDIȚIONARE
      Asistența în favoarea țărilor din Balcanii de Vest este condiționată de progresele realizate în respectarea criteriilor de la Copenhaga și în îndeplinirea priorităților specifice ale prezentului parteneriat european. Nerespectarea acestor condiții ar putea avea drept consecință adoptarea de către Consiliu a măsurilor corespunzătoare în temeiul articolului 21 din Regulamentul (CE) nr. 1085/2006 sau, în cazul programelor anterioare anului 2007, în temeiul articolului 5 din Regulamentul (CE) nr. 2666/2000. De asemenea, asistența face obiectul condițiilor definite de către Consiliu în concluziile sale din 29 aprilie 1997, în special în ceea ce privește angajamentul beneficiarilor de a efectua reforme democratice, economice și instituționale. În programele anuale individuale sunt incluse și condițiile specifice. Deciziile de finanțare vor fi urmate de un acord de finanțare semnat cu Albania.
      6.   MONITORIZARE
      Punerea în aplicare a parteneriatului european va fi examinată prin mecanismele stabilite în cadrul procesului de stabilizare și de asociere, în special rapoartele anuale prezentate de către Comisie.

         (1)  JO L 306, 7.12.2000, p. 1. Regulament modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).


title: Decizia Consiliului din 13 iunie 2005 privind semnarea protocolului adițional la Acordul de instituire a unei asocieri între Comunitatea Economică Europeană și Turcia, ca urmare a extinderii Uniunii Europene

text:
Anunţ juridic important

|

32005D0672

Jurnalul Oficial L 254 , 30/09/2005 p. 0057 - 0057 Jurnalul Oficial L 168 , 21/06/2006 p. 0353 - 0353

		20050613Decizia Consiliuluidin 13 iunie 2005privind semnarea protocolului adițional la Acordul de instituire a unei asocieri între Comunitatea Economică Europeană și Turcia, ca urmare a extinderii Uniunii Europene(2005/672/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf a doua teză,având în vedere actul de aderare din 2003, în special articolul 6 alineatul (2),având în vedere propunerea Comisiei,întrucât:(1) Acordul de instituire a unei asocieri între Comunitatea Economică Europeană și Turcia, semnat la 12 septembrie 1963 la Ankara (denumit în continuare "Acordul de la Ankara") [1], a intrat în vigoare la 1 decembrie 1964.(2) Articolul 6 alineatul (2) din actul de aderare din 2003 prevede ca noile state membre să adere la acordurile încheiate de statele membre și Comunitate cu țările terțe.(3) Comisia, autorizată de Consiliu să negocieze cu Turcia un protocol la Acordul de la Ankara pentru a ține seama de extinderea Uniunii Europene, a încheiat cu succes aceste negocieri.(4) Sub rezerva încheierii acestuia, protocolul adițional ar trebui semnat în numele Comunității și al statelor sale membre,DECIDE:Articol unicPreședintele Consiliului este autorizat să desemneze persoana (persoanele) împuternicită/e să semneze, în numele Comunității Europene și al statelor sale membre, și sub rezerva încheierii acestuia, protocolul adițional la Acordul de instituire a unei asocieri între Comunitatea Economică Europeană și Turcia, ca urmare a extinderii Uniunii Europene.Textul protocolului adițional se atașează la prezenta decizie.Adoptată la Luxemburg, 13 iunie 2005.Pentru ConsiliuPreședinteleJ. Asselborn[1] JO 217, 29.12.1964, p. 3687/64.--------------------------------------------------


title: 2010/344/PESC: Decizia BiH/16/2010 a Comitetului politic și de securitate din 15 iunie 2010 privind numirea Șefului Elementului UE al Structurii de Comandă de la Napoli pentru operația militară a Uniunii Europene în Bosnia și Herțegovina

text:
               22.6.2010

               RO

               Jurnalul Oficial al Uniunii Europene

               L 155/33

         DECIZIA BiH/16/2010 A COMITETULUI POLITIC ȘI DE SECURITATE
   din 15 iunie 2010
   privind numirea Șefului Elementului UE al Structurii de Comandă de la Napoli pentru operația militară a Uniunii Europene în Bosnia și Herțegovina
   (2010/344/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2004/570/PESC a Consiliului din 12 iulie 2004 privind operația militară a Uniunii Europene în Bosnia și Herțegovina (1), în special articolul 6,
   întrucât:

               (1)

               Pe calea unui schimb de scrisori între Secretarul General/Înaltul Reprezentant și Secretarul General al NATO din 28 septembrie 2004 și, respectiv, din 8 octombrie 2004, Consiliul Atlanticului de Nord și-a exprimat acordul de a-l pune la dispoziție pe Șeful Statului Major al Cartierului General al Comandamentului Forței Întrunite de la Napoli pentru funcția de Șef al Elementului UE al Structurii de Comandă de la Napoli.

               (2)

               Comandantul operației UE a recomandat numirea general-locotenentului Leandro DE VICENTI, Șeful de Stat Major al Cartierului General al Comandamentului Forței Întrunite de la Napoli, în funcția de Șef al Elementului UE al Structurii de Comandă de la Napoli pentru operația militară a Uniunii Europene în Bosnia și Herțegovina.

               (3)

               Comitetul militar al UE a sprijinit această recomandare.

               (4)

               În temeiul articolului 6 din Acțiunea comună 2004/570/PESC, Consiliul a autorizat Comitetul politic și de securitate să exercite conducerea politică și strategică a operației militare UE.

               (5)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii Europene care au implicații în materie de apărare.

               (6)

               La 12 și 13 decembrie 2002, Consiliul European de la Copenhaga a adoptat o declarație prin care se afirmă că acordurile „Berlin plus” și punerea lor în aplicare se aplică numai acelor state membre ale UE care sunt fie membre NATO, fie părți la „Parteneriatul pentru Pace” și care au încheiat, în consecință, acorduri de securitate bilaterale cu NATO,

         ADOPTĂ PREZENTA DECIZIE:
   Articolul 1
   Generalul-locotenent Leandro DE VICENTI este numit în funcția de Șef al Elementului UE al Structurii de Comandă de la Napoli pentru operația militară a Uniunii Europene în Bosnia și Herțegovina.
   Articolul 2
   Prezenta decizie intră în vigoare la 15 iunie 2010.

      Adoptată la Bruxelles, 15 iunie 2010.

            Pentru Comitetul politic și de securitate

            Președintele

         C. FERNÁNDEZ-ARIAS

      (1)  JO L 252, 28.7.2004, p. 10.


title: Decizia Comisiei din 27 octombrie 2010 privind numirea membrilor Comitetului științific, tehnic și economic pentru pescuit și întocmirea unei liste de rezervă

text:
               28.10.2010

               RO

               Jurnalul Oficial al Uniunii Europene

               C 292/3

         DECIZIA COMISIEI
   din 27 octombrie 2010
   privind numirea membrilor Comitetului științific, tehnic și economic pentru pescuit și întocmirea unei liste de rezervă
   2010/C 292/04
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 33 alineatul (1),
   având în vedere Decizia 2005/629/CE a Comisiei din 26 august 2005 de instituire a unui Comitet științific, tehnic și economic pentru pescuit (CSTEP) (2),
   întrucât:

               (1)

               Mandatul de trei ani al membrilor Comitetului științific, tehnic și economic pentru pescuit numiți de Comisie la 1 noiembrie 2007 se va încheia la 31 octombrie 2010.

               (2)

               Este, prin urmare, necesar să se numească, de la 1 noiembrie 2010, pentru o perioadă de trei ani, noi membri cu normă întreagă ai plenarei Comitetului științific, tehnic și economic pentru pescuit.

               (3)

               Trebuie întocmită o listă de rezervă valabilă de la 1 noiembrie 2010,

         ADOPTĂ PREZENTA DECIZIE:
   Articolul 1
   Numirea membrilor Comitetului științific, tehnic și economic pentru pescuit
   În conformitate cu dispozițiile articolului 3 alineatul (1) și ale articolului 6 alineatul (1) din Decizia 2005/629/CE, Comisia numește ca membri ai Comitetului științific, tehnic și economic pentru pescuit, începând cu 1 noiembrie 2010, persoanele care figurează pe lista din anexa 1.
   Articolul 2
   Întocmirea unei liste de rezervă
   În conformitate cu articolul 4 alineatul (4) din Decizia 2005/629/CE, Comisia întocmește o listă de rezervă, anexată la prezenta decizie și alcătuită din candidați apți să îi înlocuiască pe membrii care părăsesc CSTEP în conformitate cu articolul 6 alineatul (3) din decizia respectivă.

      Adoptată la Bruxelles, 27 octombrie 2010.

            Pentru Comisie

            Președintele

         José Manuel BARROSO

      (1)  JO L 358, 31.12.2002, p. 59.

      (2)  JO L 225, 31.8.2005, p. 18. Rectificată în JO L 316, 2.12.2005, p. 23.

      ANEXA 1

         Lista oamenilor de știință desemnați ca membri ai CSTEP

                  Membru

                  Instituție

                              1.

                              ABELLA Alvaro

                  Agenzia Regionale per la Protezione Ambientale della Toscana — Risorse Idriche, Firenze

                              2.

                              ANDERSEN Jesper

                  University of Copenhagen — Institute of Food and Resource Economics (FOI), Copenhagen

                              3.

                              BAILEY Nicholas

                  Fisheries Research Services — Marine Laboratory, Aberdeen

                              4.

                              BERTIGNAC Michel

                  Ifremer — Département STH, laboratoire de biologie halieutique, Brest

                              5.

                              CARDINALE Massimiliano

                  Swedish Board of Fisheries — Institute of Marine Research, Lysekil

                              6.

                              CASEY John

                  Centre for Environment, Fisheries and Aquaculture Science, Lowestoft

                              7.

                              CURTIS Hazel

                  Sea Fish Industry Authority, Edinburgh

                              8.

                              DASKALOV Georgi

                  Bulgarian Academy of Sciences — Central Laboratory of General Ecology, Sofia

                              9.

                              DELANEY Alyne

                  Aalborg University Research Centre — Innovative Fisheries Management, Hirtshals

                              10.

                              DI NATALE Antonio

                  Aquastudio Research Institute, Messina

                              11.

                              DÖRING Ralf

                  Federal Research Institute for Rural Areas, Forestry and Fisheries — Institute of Sea Fisheries, Hamburg

                              12.

                              GARCIA RODRIGUEZ Mariano

                  Instituto Español de Oceanografía — Departamento de Pesca, Madrid

                              13.

                              GASCUEL Didier

                  Agrocampus Ouest — Fisheries and Aquatic Centre, Rennes

                              14.

                              GRAHAM Norman

                  Irish Marine Institute — Fisheries Science Service, Galway

                              15.

                              GUSTAVSSON Tore

                  Swedish Board of Fisheries, Göteborg

                              16.

                              JENNINGS Simon

                  Centre for Environment, Fisheries and Aquaculture Science, Lowestoft

                              17.

                              KENNY Andrew

                  Centre for Environment, Fisheries and Aquaculture Science, Lowestoft

                              18.

                              KIRKEGAARD Eskild

                  Technical University of Denmark — National Institute of Aquatic Resources, Charlottenlund

                              19.

                              KRAAK Sarah

                  Irish Marine Institute — Fisheries Science Service, Galway

                              20.

                              KUIKKA Sakari

                  University of Helsinki — Department of Biosciences, Helsinki

                              21.

                              MALVAROSA Loretta

                  Istituto Ricerche Economiche per la Pesca e l'Acquacoltura, Salerno

                              22.

                              MARTIN Paloma

                  Consejo Superior de Investigaciones Científicas — Instituto de Ciencias del Mar, Barcelona

                              23.

                              MOTOVA Arina

                  Lithuanian Institute of Agrarian Economics, Vilnius

                              24.

                              MURUA Hilario

                  AZTI Tecnalia — Unidad de Investigación Marina, Sukarietta

                              25.

                              NOWAKOWSKI Piotr

                  West Pomeranian University of Technology – Faculty of Food Science and Fisheries, Department of Fishing Technique, Szczecin

                              26.

                              PRELLEZO Raúl

                  AZTI Tecnalia — Unidad de Investigación Marina, Sukarietta

                              27.

                              SALA Antonello

                  Consiglio Nazionale della Ricerche — Istituto di Scienze Marine, Ancona

                              28.

                              SOMARAKIS Stylianos

                  Hellenic Centre for Marine Research, Heraklion

                              29.

                              STRANSKY Christoph

                  Federal Research Institute for Rural Areas, Forestry and Fisheries — Institute of Sea Fisheries, Hamburg

                              30.

                              THERET François

                  Ifremer — Laboratoire de technologie des pêches, Lorient

                              31.

                              ULRICH Clara

                  Technical University of Denmark — National Institute of Aquatic Resources, Charlottenlund

                              32.

                              URIARTE Andres

                  AZTI Tecnalia — Unidad de Investigación Marina, Sukarietta

                              33.

                              VANHEE Willy

                  Ministry of the Flemish Community — ILVO, Fishery Department, Oostende

                              34.

                              VAN OOSTENBRUGGE Hans

                  Landbouw Economisch Instituut — Fisheries section, Den Haag

      ANEXA 2

         Lista oamenilor de știință care constituie rezerva de experți pentru CSTEP

                  Candidat

                  Instituție

                              1.

                              ACCADIA Paolo

                  Istituto Ricerche Economiche per la Pesca e l'Acquacoltura, Salerno

                              2.

                              AGNEW David

                  Marine Resources Assessment Group, London

                              3.

                              APPLEGATE Andrew

                  New England Fishery Management Council, Newburyport

                              4.

                              ARRIZBALAGA Haritz

                  AZTI Tecnalia — Unidad de Investigación Marina, Sukarietta

                              5.

                              BELL Ewen

                  Centre for Environment, Fisheries and Aquaculture Science, Lowestoft

                              6.

                              BIANCHINI Marco

                  Consiglio Nazionale della Ricerche — Istituto de Biologia Agroambientale e Forestale, Monterotondo Scalo

                              7.

                              BUISMAN Erik

                  Landbouw Economisch Instituut — Fisheries section, Den Haag

                              8.

                              CAMPOS Aida

                  Instituto da Investigação das Pescas e do Mar, Lisboa

                              9.

                              CARBONELL Ana

                  Instituto Español de Oceanografía — Centro Oceanográfico de Baleares, Palma

                              10.

                              CARPENTIERI Paolo

                  Centro Interuniversitario di Biologia Marina, Livorno

                              11.

                              CATCHPOLE Thomas

                  Centre for Environment, Fisheries and Aquaculture Science, Lowestoft

                              12.

                              DE OLIVEIRA Jose

                  Centre for Environment, Fisheries and Aquaculture Science, Lowestoft

                              13.

                              DIMECH Marc

                  Ministry for Resources and Rural Affairs, Agricultural and Fisheries Regulation Department, Marsaxlokk

                              14.

                              EBELING Michael

                  Federal Research Institute for Rural Areas, Forestry and Fisheries — Institute of Sea Fisheries, Hamburg

                              15.

                              HATCHER Aaron

                  University of Portsmouth — Centre for the Economics and Management of Aquatic Resources, Department of Economics, Portsmouth

                              16.

                              JACOME Marine

                  Fundación Desarrollo Integral del Negro Ecuatoriano, Guayaquil

                              17.

                              KOUTRAKIS Emmanuil

                  National Agricultural Research Foundation — Fisheries Research Institute, Kavala

                              18.

                              KUPSCHUS Sven

                  Centre for Environment, Fisheries and Aquaculture Science, Lowestoft

                              19.

                              LARGE Philippe

                  Centre for Environment, Fisheries and Aquaculture Science, Lowestoft

                              20.

                              LESKELÄ Ari

                  Finnish Game and Fisheries Research Institute, Helsinki

                              21.

                              LÓPEZ ABBELLÁN Luis

                  Instituto Español de Oceanografía — Centro Oceanográfico de Canarias, Santa Cruz de Tenerife

                              22.

                              MARAVELIAS Christos

                  Hellenic Centre for Marine Research, Institute of Marine Biological Resources, Anavissos Attica

                              23.

                              MENTE Elena

                  University of Thessaly — School of Agricultural Sciences, Department of Ichthyology and Aquatic Environment, Volos

                              24.

                              NORD Jenny

                  Swedish Board of Fisheries — Department of Fisheries Control, Göteborg

                              25.

                              POLET Hans

                  Ministry of the Flemish Community — ILVO, Fishery Department, Oostende

                              26.

                              QUINCOCES ABAD Ignacio

                  AZTI Tecnalia — Unidad de Investigación Marina, Sukarietta

                              27.

                              QUIRIJNS Flore

                  Institute for Marine Resources and Ecosystem Studies, Wageningen

                              28.

                              RAAKJAER Jesper

                  Aalborg University Research Centre — Innovative Fisheries Management, Aalborg

                              29.

                              RADTKE Krysztof

                  Sea Fisheries Institute, Gdynia

                              30.

                              RAETZ Hans-Joachim

                  Federal Research Institute for Rural Areas, Forestry and Fisheries — Institute of Sea Fisheries, Hamburg

                              31.

                              RAID Tiit

                  University of Tartu — Estonian Marine Institute, Tartu

                              32.

                              REEVES Stuart

                  Centre for Environment, Fisheries and Aquaculture Science, Lowestoft

                              33.

                              SABATELLA Evelina

                  Istituto Ricerche Economiche per la Pesca e l'Acquacoltura, Salerno

                              34.

                              SCARCELLA Giuseppe

                  Consiglio Nazionale della Ricerche — Istituto di Scienze Marine, Ancona

                              35.

                              SIMMONDS John

                  Institute for the Protection and Security of the Citizen, Ispra

                              36.

                              TSERPES George

                  Hellenic Centre for Marine Research, Institute of Marine Biological Resources, Heraklion

                              37.

                              TSIKLIRAS Anthanassios

                  University of Thessaly — School of Agricultural Sciences, Department of Ichthyology and Aquatic Environment, Volos

                              38.

                              VALAVANIS Vasilis

                  Hellenic Centre for Marine Research, Institute of Marine Biological Resources, Heraklion


title: 2009/474/CE,Euratom: Decizia Consiliului din 9 iunie 2009 de numire a unui judecător al Tribunalului Funcției Publice al Uniunii Europene

text:
               19.6.2009

               RO

               Jurnalul Oficial al Uniunii Europene

               L 156/56

      DECIZIA CONSILIULUI

   din 9 iunie 2009
   de numire a unui judecător al Tribunalului Funcției Publice al Uniunii Europene
   (2009/474/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 225a,
   având în vedere Tratatul de instituire a Comunității Europene a Energiei Atomice, în special articolul 140b,
   întrucât:

               (1)

               Tribunalul Funcției Publice al Uniunii Europene (denumit în continuare „Tribunalul Funcției Publice”) a fost instituit prin Decizia 2004/752/CE, Euratom a Consiliului (1). În acest scop, prin respectiva decizie a fost adăugată o anexă la Protocolul privind Statutul Curții de Justiție (denumită în continuare „anexa I la Statutul Curții de Justiție”).

               (2)

               Prin Decizia 2005/150/CE, Euratom (2), Consiliul a stabilit condițiile și modalitățile care reglementează depunerea și prelucrarea candidaturilor în vederea numirii judecătorilor Tribunalului Funcției Publice, astfel cum se prevede la articolul 3 alineatul (2) din anexa I la Statutul Curții de Justiție.

               (3)

               Prin Decizia 2005/49/CE, Euratom (3), Consiliul a stabilit normele de funcționare a comitetului prevăzut la articolul 3 alineatul (3) din anexa I la Protocolul privind Statutul Curții de Justiție (denumit în continuare „comitetul”).

               (4)

               Ca urmare a demisiei unuia dintre judecătorii Tribunalului Funcției Publice, la 6 martie 2009 a fost publicat un apel public pentru candidaturi (4) în vederea numirii unui judecător al Tribunalului Funcției Publice pentru perioada 1 septembrie 2009-31 august 2015.

               (5)

               Comitetul s-a întrunit la datele de 26 martie, 7 mai, 25 și 26 mai 2009. La încheierea lucrărilor, comitetul a finalizat avizul său și lista prevăzute la articolul 3 alineatul (4) din anexa I la Statutul Curții de Justiție.

               (6)

               În temeiul articolului 225a al patrulea paragraf din Tratatul CE și în temeiul articolului 140b al patrulea paragraf din Tratatul CEEA, judecătorii Tribunalului Funcției Publice sunt numiți de către Consiliu.

               (7)

               Prin urmare, ar trebui să fie numită una dintre persoanele din lista prevăzută la articolul 3 alineatul (4) din anexa I la Statutul Curții de Justiție, astfel încât să se asigure o componență cât mai echilibrată a tribunalului pe criteriul geografic cât mai extins posibil dintre resortisanții statelor membre și în ceea ce privește sistemele juridice naționale reprezentate, conform dispozițiilor articolului 3 alineatul (1) din anexa I la Statutul Curții de Justiție,

         DECIDE:
   Articolul 1
   María Isabel ROFES i PUJOL se numește judecător al Tribunalului Funcției Publice al Uniunii Europene pentru o perioadă de șase ani, începând cu 1 septembrie 2009 și până la 31 august 2015.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 9 iunie 2009.

            Pentru Consiliu

            Președintele

         E. JANOTA

      (1)  JO L 333, 9.11.2004, p. 7.

      (2)  JO L 50, 23.2.2005, p. 7.

      (3)  JO L 21, 25.1.2005, p. 13.

      (4)  JO C 53, 6.3.2009, p. 15.